বাংলাদেশের জাতীয় পতাকা
শেখ মুজিবুর রহমান মার্চ ২৩ তারিখে তাঁর বাসভবনে, স্বাধীনতা ঘোষণার প্রাক্কালে পতাকা উত্তোলন করেছিলেন। পরবর্তীতে ১৯৭২ সালে শেখ মুজিবুর রহমানের সরকার শিবনারায়ণ দাশের ডিজাইনকৃত পতাকার মাঝে মানচিত্রটি বাদ দিয়ে পতাকার মাপ, রঙ ও তার ব্যাখ্যা সম্বলিত একটি প্রতিবেদন দিতে বলে পটূয়া কামরুল হাসানকে। কামরুল হাসান দ্বারা পরিমার্জিত রূপটিই বর্তমানে বাংলাদেশের জাতীয় পতাকা।
দক্ষিণ কোরিয়ার জাতীয় পতাকা
দক্ষিণ কোরিয়ার জাতীয় পতাকায় তিনটি অংশ রয়েছে : সাদা বর্ণের পটভূমি; কেন্দ্রস্থলে অবস্থিত লাল ও নীল বর্ণের তায়েগুক, এবং চারটি কালো বর্ণের ট্রাইগ্রাম যা পতাকার চারটি কোনায় অবস্থিত। এই পতাকার নকশা প্রণয়ন করেন জাপানে নিযুক্ত কোরীয় রাষ্ট্রদূত বাক ইয়ুং-হুও। "তায়েগুকগি" নামে পরিচিত এই পতাকাকে কোরিয়ার জাতীয় পতাকা হিসাবে ঘোষণা করা হয় ১৮৮৩ সালের ৬ই মার্চ।